Անդրադառնալով մեկնաբանություններին, թե վարչապետի որդու ծառայելը կամ առաջնագծում գտնվելը ռիսկային է եւ կարող է խոցելի լինել պետության համար, Դավիթ Տոնոյանն ասաց. «Որպես պաշտպանության նախարար՝ վարչապետի զավակին ես վերաբերում եմ սովորական զինակոչիկի: Իսկ ինչո՞վ են տարբերվում վարչապետի, նախարարի որդիները այլ զավակներից, կա՞ տարբերություն։ Ինձ համար չկա, կարծում եմ՝ վարչապետի համար էլ չկա։ Նրանք խոցելի են այնքան, որքան մյուս զինվորները»։